**LOC DE TAINĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOC DE TAINĂ

E tot mai frig deşi e vară.

Iar mă înfioară amintiri.

Nu-mi amintesc de mari iubiri

Ci doar iubirea ta fugară,

În contopitele priviri.

Porniri lăuntrice mă-ndeamnă

Să mă întorc într-un trecut

În care ştiu că am pierdut

Atâtea lucruri ce înseamnă

Că timpul încă mă mai cheamă

Să fac ce trebuia făcut.

Şi dacă n-am să am putere

Să rup cătuşele damnante,

Voi emigra în Alicante,

Cu roşu vin să-mi fac plăcere,

În vise chiar şi efemere,

Să mă înconjur de bacante.

Dar nici o ţară, nici un loc

Nu face dulce pribegia.

Verde şi-intinsa e câmpia,

Fantasmă albul inorog.

Eu sufletul mi-l pun zălog.

Mi-e loc de taină poezia.